சிறப்பு சேவைகள் மற்றும் கட்டுரைகள்
புதுவைப் பல்கலைக்கழகம் வெளியிட்டுள்ள அறிக்கை
புதுவைப் பல்கலைக்கழகம் எப்போதும் மாணவர்கள், ஆசிரியர்கள் மற்றும் அனைத்து ஊழியர்களின் நலனில் அக்கறைகொண்டு முனைப்புடன் செயல்பட்டு வருகிறது. அனைத்து தரப்பினருக்கும் அதிநவீன வசதிகளை வழங்க முயற்சித்து வருகிறது. மாணவர்களின் நலனுக்கு எதிராகச் செயல்படுவதாகவும் ஆசிரியர் மற்றும் ஆசிரியர் அல்லாத பணியாளர்களை நியமிப்பதில் முறைகேடுகளில் ஈடுபட்டதாகவும் ஊழல் நடைபெற்றதாகவும் கூறப்படும் ஆதாரமற்ற குற்றச்சாட்டுகளை புதுவைப் பல்கலைக்கழகம் உறுதியாக மறுக்கிறது. புதுவைப் பல்கலைக்கழகம், துணைவேந்தர், பேராசிரியர் குர்மீத் சிங் அவர்களின் ஆற்றல்மிக்க தலைமையின்கீழ் சிறப்பாகச் செயல்பட்டு வருகிறது. அவர் தனது 5 வருட பதவிக் காலத்தை வெற்றிகரமாக முடித்துவிட்டு, நீட்டிக்கப்பட்ட பதவிக் காலத்தின் 6வது ஆண்டில் தான் மேற்கொண்ட பணிகளைத் தொடர்ந்து மேற்கொண்டு முடிக்கச் சிறப்பாகச் செயலாற்றிக்கொண்டிருக்கிறார்.
குற்றச்சாட்டுகளுக்கு உறுதியான மறுப்பு புதுவைப் பல்கலைக்கழகம் மாணவர்களின் நலனுக்கு எதிராகச் செயல்படுவதாகவும் பணியாளர்களை நியமிப்பதிலும் ஒப்பந்தங்கள் வழங்குவதிலும் முறைகேடுகளில் ஈடுபட்டதாகவும், சில விஷம சக்திகளால் தவறாக வழிநடத்தப்படும் சில அரசியல் கட்சிகளும் அமைப்புகளும் சமீபத்தில் பரப்பிய இந்த அனைத்து ஆதாரமற்ற குற்றச்சாட்டுகளையும் புதுவைப் பல்கலைக்கழகம் திட்டவட்டமாக மறுக்கிறது.
பல ஆண்டுகளாக உயர்த்தப்படாத மாணவர்களின் கட்டணம் ஓரளவு உயர்த்தப்பட்டது. ஆனால், மறுபுறம் புதுவைப் பல்கலைக்கழகம் பல்வேறு உதவித் தொகைகளை ஆராய்ச்சி மாணவர்களுக்கும் பட்டப் படிப்பு மேற்கொள்ளும் மாணவர்களுக்கும் வழங்கி வருகிறது. கட்டண உயர்வுப் போராட்டம் என்ற பெயரில் 2020-ஆம் ஆண்டு நடைபெற்ற மாணவர்களின் வேலைநிறுத்தம் சென்னை உயர் நீதிமன்றத்தின் உத்தரவின் பேரில் கைவிடப்பட்டது.
புதுவைப் பல்கலைக்கழகத்தில் இதுவரை 91 பேராசிரியர்கள், இணைப் பேராசிரியர்கள் மற்றும் உதவிப் பேராசிரியர் பணியிடங்களும், 6 துணைப் பதிவாளர் மற்றும் உதவிப் பதிவாளர் பணியிடங்களும் பல்கலைக்கழக மானியக் குழுவின் ஒழுங்குமுறைகளின்படியும் மத்திய அரசின் அறிவுறுத்தல்களின்படியும் முறையாக அமைக்கப்பட்ட சட்டரீதியான தேர்வுக் குழுக்கள் மற்றும் பல்கலைக்கழக நிர்வாகக் குழுவின் ஒப்புதலின் மூலமும் தேர்வு செய்யப்பட்டுள்ளனர். விண்ணப்பங்களைப் பரிசீலனை செய்தல் முதல் இறுதியாகத் தேர்வுசெய்தல் வரை அனைத்து தேர்வு செயல்முறையும் இந்திய அரசுயின் கல்வி அமைச்சகம் மற்றும் பல்கலைக்கழக மானியக் குழுவால் பரிந்துரைக்கப்பட்ட விதிமுறைகள் மற்றும் ஒழுங்குமுறைகளைப் பின்பற்றி தகுதிகளின் அடிப்படையில் தேர்வு செயல்முறை நடைபெற்றது.
பல்கலைக்கழகத்தின் அனைத்து செயல்பாடுகளும் மத்திய அரசு மற்றும் பல்கலைக்கழக மானியக் குழுவின் விதிகளையும் ஒழுங்குமுறைகளையும் பின்பற்றி வெளிப்படையாகவும் பல்கலைக்கழகத்தின் பொருத்தமான அமைப்புகளான நிர்வாகக் குழு, கல்விக் குழு, நிதிக் குழு, கட்டிடக் குழு, பணி ஆலோசனைக் குழு போன்றவற்றால் அங்கீகரிக்கப்பட்டுள்ளன.
உண்மை நிலை
பல்கலைக்கழகத் தரவரிசையில் குறிப்பிடத்தக்க முன்னேற்றம் எந்தவொரு பல்கலைக்கழகத்தின் இறுதி முன்னேற்றமும் அனைத்து பங்குதாரர்களின் செயல்திறனின் ஒருங்கிணைப்பில் உள்ளது. தேசிய கல்விக் கொள்கை 2020-ஐ செயல்படுத்துவது போன்ற நிர்ணயிக்கப்பட்ட இலக்குகளை அடைய அனைத்து பங்குதாரர்களின் செயல்திறனை ஒருங்கிணைக்க வேண்டியுள்ளது. பாண்டிச்சேரி மத்திய பல்கலைக்கழகத்தைச் சிறப்பாகக் கட்டமைக்க வேண்டும் என்ற தொலைநோக்குப் பார்வையுடனும் இலட்சியத்துடனும் பொறுப்பேற்றுக்கொண்ட தற்போதைய துணைவேந்தர் பேராசிரியர் குர்மீத் சிங் போன்ற ஒரு நல்ல தலைவரால் மட்டுமே, இந்தப் பல்கலைக்கழகத்தைத் தேசிய அளவிலும் சர்வதேச அளவிலும் அங்கீகாரம் பெறச்செய்ய இயலும் என்பது பல்கலைக்கழகத்திலுள்ள ஒவ்வொருவரின் அசைக்க முடியாத நம்பிக்கையாகும். பல்கலைக்கழகங்களின் முன்மாதிரியான செயல்திறனைக் கருத்தில் கொண்டு வழங்கப்படும் என்.ஐ.ஆர்.எஃப்  தரவரிசை, டைம்ஸ் உயர் கல்வி தரவரிசை, அவுட்லுக் தரவரிசை, தி  தரவரிசை போன்ற தேசிய மற்றும் சர்வதேச தரவரிசைகளில் புதுவைப் பல்கலைக்கழகம் முதன்மையான இடத்தைப் பிடித்துள்ளது.
துணைவேந்தர் பேராசிரியர் குர்மீத் சிங் அவர்களின் எல்லையற்ற திறனாலும் திறமைகளாலும் கடந்த ஐந்தாண்டுகளில் இந்த நிலையைப் பல்கலைக்கழகம் எட்டியுள்ளது.
2022-2023-ஆம் கல்வியாண்டிற்கான சமீபத்திய கியூ.எஸ்  உலகப் பல்கலைக்கழகத் தரவரிசைப் பட்டியலில் உலகின் முதல் 1,000 பல்கலைக்கழகங்களில் புதுவைப் பல்கலைக்கழகம் இடம் பிடித்துள்ளது. 2022-2023-ஆம் கல்வியாண்டிற்கான கியூஎஸ் உலக பல்கலைக்கழகத் தரவரிசைப் பட்டியலில் புதுவைப் பல்கலைக்கழகம் 801-1000 தரவரிசை வரம்பில் உள்ளது. இந்த ஆண்டு சுமார் 100 நாடுகளைச் சேர்ந்த 2462 நிறுவனங்கள் இதில் பங்கேற்றன, அவற்றில் 41 இந்திய பல்கலைக்கழகங்கள் மற்றும் கல்வி நிறுவனங்கள் மட்டுமே 2022-2023 கல்வியாண்டிற்கான கியூஎஸ்  உலகப் பல்கலைக்கழகத் தரவரிசையில் நுழைய முடிந்தது.
உலகளவில் அங்கீகரிக்கப்பட்ட 'உலகப் பல்கலைக்கழகத் தரவரிசை' வெளியீட்டாளரான ”டைம்ஸ் ஹையர் எஜுகேஷன்” , ஐக்கிய நாடுகளின் நிலையான வளர்ச்சி இலக்குகள்  தொடர்பாகப் பல்கலைக்கழகங்களை மதிப்பிடும் அதன் தாக்க தரவரிசைகளின் 2022-ஆம் ஆண்டு பதிப்பை வெளியிட்டுள்ளது.
நடப்பு 2022-ஆம் ஆண்டில் 110-க்கும் மேற்பட்ட நாடுகளைச் சேர்ந்த 1524 பல்கலைக்கழகங்கள் இதில் பங்கேற்றன. 64 இந்திய பல்கலைக்கழகங்கள் 2022-ஆம் ஆண்டு இந்தத் தரவரிசை பட்டியலில் இடம்பெற்றுள்ளன.
புதுவைப் பல்கலைக்கழகம் அதன் முதல் பதிப்பிலிருந்து இந்தத் தரவரிசையில் பங்கேற்று வருகிறது. 28.04.2022 அன்று வெளியிடப்பட்ட நான்காவது பதிப்பில் 601- 800 தரவரிசையில் உள்ளது என்பதை மகிழ்ச்சியுடன் பகிர்ந்து கொள்கிறது, முந்தைய ஆண்டு பெற்ற 47.6-56.5 மதிப்பெண்களை விட இந்த ஆண்டு 57.3-64 மதிப்பெண்களுடன் கணிசமாக முன்னேறியுள்ளது. ஐக்கிய நாடுகள் சபையின் நிலையான அபிவிருத்தி இலக்குகளை நோக்கிய அதன் பங்களிப்புகள் மூலம் சமூகத்தில் பல்கலைக்கழகத்தின் தாக்கத்தை இந்தத் தரவரிசை மதிப்பிடுகிறது. புதுவைப் பல்கலைக்கழகம் நிலையான வளர்ச்சி இலக்குகளில் பல இந்திய பல்கலைக்கழகங்களை விட கணிசமாக முன்னேறியுள்ளது, புதுவைப் பல்கலைக்கழகம் நுகர்வு, உற்பத்தி, சுத்தமான நீர் சுகாதாரம் தொடர்பான நிலையான வளர்ச்சி இலக்குகளில் 201-300 தரவரிசையையும் பாலின சமத்துவத்தில் 301-400 தரவரிசையையும் இலக்குகளுக்கான கூட்டாண்மையில் 401-600 தரவரிசையையும் பெற்று கடந்த ஆண்டை விட தனது செயல்திறனை மேம்படுத்தியுள்ளது. டைம்ஸ் உயர்கல்வியின் உலகப் பல்கலைக்கழகத் தரவரிசை மற்றும் ஆசிய பல்கலைக்கழகத் தரவரிசை 2022-யிலும் புதுவைப் பல்கலைக்கழகம் தனது நிலையைத் தக்கவைத்துக் கொண்டுள்ளது.
பேராசிரியர் குர்மீத் சிங் அவர்கள் பொறுப்பேற்றபின் அவுட்லுக்-ஐகேர் இந்தியாவின் பல்கலைக்கழகத் தரவரிசைப் பட்டியலில் 2019 ஆம் ஆண்டில் 11-ஆம் இடத்தில் இருந்த புதுவைப் பல்கலைக்கழகத்தை 2022-ஆம் ஆண்டில் 4-ஆம் இடத்திற்கு முன்னேற்றமைடையச் செய்துள்ளார்.
புதுவைப் பல்கலைக்கழகம் இந்தியாவில் உள்ள பல்கலைக்கழகங்களில் என்.ஐ.ஆர்.எஃப் தரவரிசையில் 68 வது இடத்தையும், 2022 ஆம் ஆண்டில் 1876 நிறுவனங்கள் பங்கேற்ற தரவரிசையில் முதல் 150 நிறுவனங்களில் ஒன்றாகவும் திகழ்கிறது. முந்தைய ஆண்டுகளில் பங்கேற்ற நிறுவனங்களின் எண்ணிக்கை 233 , 724 , 957 , 1479 , 1578 , 1657  மற்றும் 1876 .
ஆண்டுக்காண்டு போட்டி அதிகரித்த போதிலும் புதுவைப் பல்கலைக்கழகத்தின் ஒட்டுமொத்த மதிப்பெண் ஒவ்வொரு ஆண்டும் அதிகரித்து வருவது குறிப்பிடத்தக்க அம்சமாகும்.
கோவிட்-19 தொற்றுநோய் தாக்கத்தின் போது பல்கலைக்கழகத்தை வெற்றிகரமாகக் கையாண்டமை உலகெங்கிலும் கோவிட்-19 தொற்றுநோய் நிர்வாகத்தையும் கல்வி செயல்பாடுகளையும் முடக்கியபோது, தற்போதைய துணைவேந்தர் பேராசிரியர் குர்மீத் சிங் அனைவரின் அடிப்படைத் தேவைகளையும் புறக்கணிக்காமல் அவர்களின் நலன்களை உயர்த்துவதில் மிகுந்த அக்கறை காட்டினார். தொற்றுநோயால் ஏற்பட்ட சவால்கள் தீர்க்கப்பட்டன, இதனால் கொடூரமான தொற்றுநோயின் வேதனைகளிலிருந்து உடனடி நிவாரணம் கிடைத்தது, இதன் மூலம் பல்கலைக்கழகம் எந்த இடையூறும் இல்லாமல் சிறந்தமுறையில் செயல்பட்டது. மாணவர்கள், ஆராய்ச்சி மாணவர்கள், ஆசிரியர்கள், அலுவலர்கள், பணியாளர்கள், பெற்றோர்கள் ஆகியோரின் ஒத்துழைப்புடன் மாணவர்கள் மற்றும் ஆராய்ச்சியாளர்களின் கல்வியும் ஆராய்ச்சியும் தடையின்றி நடைபெற்றது, மனிதாபிமான அணுகுமுறை மற்றும் அனைத்து பங்குதாரர்களின் மன உறுதியை அதிகரித்தல் இலக்குகளை அடைவதில் உந்துதல் முக்கிய பங்கு வகிக்கிறது. புதுவைப் பல்கலைக்கழகம் சுமார் பத்தாண்டுகளாக இந்த விஷயத்தில் பின்தங்கியிருந்தது. எனவே இந்தப் பரந்த இடைவெளியை எப்படியாவது நிரப்புவது தற்போதைய துணைவேந்தர் பேராசிரியர் குர்மீத் சிங்கின் தலையாய கடமையாகவும், பொறுப்பாகவும் மாறியது.
இதனை முதன்மையான கோரிக்கையாக எடுத்துக்கொண்டு, நீண்ட காலமாக நிலுவையில் இருந்த தொழில் முன்னேற்றத் திட்டதை அனைத்து நிலைகளிலும் நிறைவேற்றினார். ஆசிரியர்கள், அலுவலர்கள் மற்றும் பணியாளர்களை நேரடியாக நியமனம் செய்வதன் மூலம் கடந்த பத்து ஆண்டுகால இடைவெளியை வெற்றிகரமாகச் சரிசெய்து, ஒட்டுமொத்த கல்விச் சமூகத்தின் நலன்களைக் காத்தார். பல ஆண்டுகளாக நிலுவையில் இருந்த தொழில் முன்னேற்றத் திட்டம் / மாற்றியமைக்கப்பட்ட உறுதி செய்யப்பட்ட தொழில் முன்னேற்றத் திட்டம் / ஒப்பந்த ஊழியர்களை முறைப்படுத்துதல் / தனிப்பட்ட பதவி உயர்வு / பதவி உயர்வு / கருணை நியமனங்கள் /பணி நிரந்தரப்படுத்தல் ஆகியவற்றை நிறைவேற்றியதால் ஆசிரியர்கள் மட்டுமல்லாமல் ஆசிரியர் அல்லாத ஊழியர்களும் பெரிதும் ஊக்குவிக்கப்பட்டனர்.
உட்கட்டமைப்பு வளர்ச்சி மற்றும் நிலையான வளர்ச்சி உள்கட்டமைப்பு வளர்ச்சி இல்லாமல், வழங்கப்படும் உயர் கல்வி வேகமாக மாறிவரும் சமூகத்தின் வளர்ச்சித் தேவைகளைப் பூர்த்தி செய்ய முடியாது. பேராசிரியர் குர்மீத் சிங் இத்தேவையை மனதில் கொண்டு, அனைத்து நவீன வசதிகளுடன் கூடிய புதிய கட்டிடங்கள் கொண்ட பரந்த வளாகத்திற்கு வழிவகுத்தார். இதனால் புதுவைப் பல்கலைக்கழகத்தில் பல கூடுதல் படிப்புகளுக்கும் ஆராய்ச்சி படிப்புகளுக்கும் தொடங்க வழிவகுத்தார். உள்கட்டமைப்புத் துறையில் இந்த முன்னேற்றங்கள் தற்போதைய துணைவேந்தரின் முயற்சியால் இந்திய அரசின் கல்வி அமைச்சகத்தால் நிதியுதவி அளிக்கப்பட்ட திட்டமான உயர்கல்வி நிதியளிப்பு மூலம் இது சாத்தியமாகியுள்ளது.
கடந்த ஐந்து ஆண்டுகளில் பின்வரும் புதுமையான வேலைவாய்ப்பு சார்ந்த முதுகலைப் பட்டப் படிப்புகள் அறிமுகப்படுத்தப்பட்டுள்ளன:
1. எம்.ஏ. 
2. எம்.பி.ஏ 
3. எம்.ஏ 
4. எம்.ஏ 
5. எம்.பி.ஏ 
6. எம்.பி.ஏ 
7. எம்.பி.ஏ 
8. எம்.எஸ்.சி, 
இக்காலகட்டத்தில் பின்வரும் மையங்கள் துறைகளின் நிலைக்கு மேம்படுத்தப்பட்டன:
1. பசுமை ஆற்றல்
2. தொழில்நுட்ப நுண்ணுயிரியல்
3. பயோ இன்பர்மேடிக்ஸ்
பேராசிரியர் சிங் அவர்களின் முழுமுயற்சியால் பின்வரும் இருக்கைகள்
இக்காலகட்டத்தில் நிறுவப்பட்டன:
1. ஸ்ரீ அரவிந்தர் இருக்கை
2. ஸ்ரீ சுப்பிரமணிய பாரதி இருக்கை
துணைவேந்தர் பேராசிரியர் குர்மீத் சிங் அவர்களின் தலைமையில் புதுவைப் பல்கலைக்கழகம் கடந்த 4 ஆண்டுகளில் 'பசுமை வளாகம்' என்ற திட்டத்தின் கீழ் பல நிலையான வளர்ச்சி மற்றும் காலநிலை மாற்றம் தொடர்பான முன்முயற்சிகளைச் செயல்படுத்தியது. இந்தத் திட்டங்கள் தூய்மை செயல் திட்டம், முதன்மை திட்டங்கள், பல நிலையான வளர்ச்சி இலக்குகள் மற்றும் பல்கலைக்கழக மானியக் குழுவின் கட்டாய தேவைகள் மற்றும் கல்வி அமைச்சகம், சுற்றுச்சூழல், வனம் மற்றும் காலநிலை மாற்ற அமைச்சகம், புதிய மற்றும் புதுப்பிக்கத்தக்க எரிசக்தி அமைச்சகம் போன்ற அமைச்சகங்கள் மூலம் நிறைவுசெய்யப்பட்டன. இந்த முன்னோடி முயற்சிகளை அங்கீகரிக்கும் வகையில், மகாத்மா காந்தி தேசிய ஊரகக் கல்வி மன்றம், உயர்கல்வித் துறை, கல்வி அமைச்சகம், இந்திய அரசு, 2021-22 ஆம் ஆண்டிற்கான 'மாவட்ட பசுமை சாம்பியன்' விருது வழங்கி புதுவைப் பல்கலைக்கழகத்தை அங்கீகரித்துள்ளது. சிறந்த பசுமையாக்க நடைமுறைகள் மற்றும் நிலையான கழிவு மேலாண்மை, நீர் மேலாண்மை, ஆற்றல் மேலாண்மை, சுகாதாரம் மற்றும் பசுமை மேலாண்மை ஆகியவற்றுடன் இணங்கி நிற்கும் நிலையான நடவடிக்கைகள் மூலம் ஸ்வச்தா செயல் திட்டத்தை வெற்றிகரமாக செயல்படுத்துவதற்கு இந்த விருது வழங்கப்பட்டுள்ளது. இந்த இயக்கத்திற்கான திட்டச் செயலாக்க நிறுவனம், இந்திய அரசின் கல்வி அமைச்சகத்தின் உயர்கல்வித் துறையில் உள்ள மகாத்மா காந்தி தேசிய கிராமக் கல்வி நிறுவனமாகும்.
அடையாதவர்களைச் சென்றடைவது "அடைய முடியாதவர்களை சென்றடைவது" என்ற உன்னதமான பணியை நிறைவேற்ற, தற்போதைய துணைவேந்தர் பேராசிரியர் குர்மீத் சிங் அவர்கள் புதுச்சேரியில் உள்ள முக்கிய வளாகத்தை மட்டுமல்லாமல், காரைக்கால், மாஹே போன்ற அதன் தொடர்பு மையங்களிலும் வளர்ச்சி மற்றும் விரிவாக்க முன்முயற்சிகளை மேற்கொண்டார். மேலும் அவர் நாட்டின் கடைக்கோடி முனையான லட்சத்தீவு, அந்தமான் மற்றும் நிக்கோபார் தீவுகளைலும் இத்திட்டங்களைக் கொண்டுசென்றுள்ளார்.
புதுவைப் பல்கலைக்கழகத்தின் அதிகார வரம்பிற்குள் உள்ள அனைத்து வெளிமாநிலங்களும் உள்ள வளாகங்களையும் பயன்பெறச் செய்தது புதுவைப் பல்கலைக்கழக வரலாற்றில் ஒரு குறிப்பிடத்தக்க சாதனையாகும்.
உள் வளங்களின் திறமையான மேலாண்மை உள்ளக நிதியையும் வளங்களையும் நிர்வகித்தல் மற்றும் வளங்களையும் நிதிகளையும் உகந்த முறையில் பயன்படுத்துதல் போன்ற பொருளாதார நடவடிக்கைகளை முறையாகப் பயன்படுத்தாமல் போதுமான நிதியைப் பெறுவது மிகவும் கடினம். தற்போதைய துணைவேந்தரின் தொலைநோக்குப் பார்வை கொண்ட நிர்வாகத்தால் தொடங்கப்பட்ட சூரிய மின்சக்தி நிலையங்களால் நமது மின் கட்டணத்தில் ஆண்டுக்கு சுமார் ரூ.1 கோடிக்கு மேல் சேமிக்க இயலுகிறது. தற்போதைய துணைவேந்தர் பேராசிரியர் குர்மீத் சிங்கின் மற்றொரு மிகப்பெரிய சாதனை புதுவைப் பல்கலைக்கழக விளம்பரங்களில் டி.ஏ.வி.பி  விகிதங்களை அமல்படுத்தியது, இதன் மூலம் ஆண்டுக்கு சுமார் ரூ .2 கோடிக்கு மேல் சேமிக்கப்படுகிறது. 1985-ஆம் ஆண்டில் புதுவைப் பல்கலைக்கழகம் தொடங்கப்பட்டதிலிருந்து கண்ட கனவை 2018- ஆம் ஆண்டில் பேராசிரியர் சிங் அவர்கள் நனவாக்கியுள்ளார்.
பல்கலைக்கழகத்தின் பல்வேறு துறைகளில் ஒட்டுமொத்த வளர்ச்சி கல்வி அளவியில், பல்கலைக்கழகத்தில் அடுத்து சேரவிருக்கும் மாணவர்களுக்கான பொது பல்கலைக்கழக நுழைவுத் தேர்வு - CUET  அங்கீகரித்தல், ஏற்றுக்கொள்ளுதல் மற்றும் செயல்படுத்துதல்; தேசிய மற்றும் சர்வதேச அளவில், புதிய புரிந்துணர்வு ஒப்பந்தங்கள் மூலம் செயல்படுத்த பல்வேறு ஒத்துழைப்புகள் கையெழுத்திடப்பட்டுள்ளன; புதுவைப் பல்கலைக்கழகம் மற்றும் அதனுடன் இணைந்த கல்லூரிகளில் வரும் கல்வியாண்டு முதல் தேசிய கல்விக் கொள்கை-2020 இன் கீழ்
பல்வேறு புதிய சீர்திருத்தங்கள், பட்டப் படிப்புகள், ஆராய்ச்சி, கண்டுபிடிப்புகள், பரிசோதனைகள் மற்றும் செயல்படுத்துதல் ஆகியவற்றில் துணைவேந்தர் பேராசிரியர் குர்மீத் சிங்கி அவர்களின் மேற்பார்வையின் கீழ் புதுவைப் பல்கலைக்கழகம் சிறப்பாகப் பங்களித்துள்ளது. துணைவேந்தர் பேராசிரியர் குர்மீத் சிங்கி அவர்கள் தனது 5 வருட பதவிக் காலத்தை வெற்றிகரமாக நிறைவு செய்து, தற்போது தனது 6வது ஆண்டாக நீட்டிப்புப் பணியில் இருக்கிறார். அவரது தலைமையின்கீழ் புதுவைப் பல்கலைக்கழகத்திலுள்ள அனைத்து தரப்பினரும் அதிக வாய்ப்புகளைப் பெற்று பயனடைவர்; புதுவைப் பல்கலைக்கழகம் சிறந்த முன்னேற்றமடையும் என்பதில் சிறிதும் சந்தேகமில்லை.
(Visitor Counter : 103